A̱tana

A̱tana, á̱ ku ngyei Nut-Sutan a̱ni wa yet a̱gba̱ndang a̱keangtung a̱byin Ka̱zaktan. A̱keang ka shyia̱ di̱n khwong A̱ghyui Ishim ku shyia̱ di̱ fam a̱za-a̱ka̱wa̱tyia̱ a̱byin Ka̱zaktan, di̱n Fam A̱ki̱mola a̱ni. Tyok Fam A̱ki̱mola hu vwuon ma̱ng á̱kum nfam a̱ka̱keang a̱kya. Ma̱ a̱lyia̱ 2022, á̱ ku dam nyia̱ á̱niet 1,350,228 bya shyia̱ ma̱ a̱keang A̱tana ka. Mat a̱nia, a̱keang kikya si̱ yet a̱si̱ a̱ka̱feang di̱n shii ka̱ khwi A̱li̱mati a̱ni. A̱li̱mati wa ku yet a̱keangntung ka neet di̱ ntsa hu ba̱ng si̱ nat a̱lyia̱ 1997. Ma̱ a̱lyia̱ a̱kya kya nang A̱tana ku nshyia̱ yet a̱gba̱ndang a̱keangtung a̱byin Ka̱zaktan wu. Neet mi̱ di̱n jen a̱ja ja ka̱ si̱ laai si̱ yet a̱nyiung mami a̱ka̱keang fam A̱siya A̱ka̱wa̱tyia̱ na̱ lan byia̱ nkyang nang a̱ca̱cet a̱ka̱keang swanta byia̱ a̱fwun a̱ni di̱ fam tung zwa. Ma̱ a̱lyia̱ 2021, a̱gwomna̱ti ba si̱ khai a̱keang A̱tana ka̱ yet a̱nyiung mami a̱ka̱keang 10 nang ba̱ cat byi̱k mat á̱niethyap a̱ghyi ba̱ bai cicen ma̱ nna a̱ni. Ya̱fang A̱ka̱fwuop nta